‘মেয়ের খুনিকে চিনতে পেরেছি’ টিআই প্যারেডের পর দাবি বাবা মায়ের

রূপম রায়, নদিয়া: মেয়ের খুনিকে চিনতে পেরেছি। কৃষ্ণনগরে ছাত্রী (Krishnanagar Student) খুনের ঘটনায় টিআই প্যারেডের (TI parade) পর সংবাদমাধ্যমের সামনে জানালেন মৃতার মা-বাবা।

টি আই প্যাডের মাধ্যমে কৃষ্ণনগরের ছাত্রী হত্যার ঘটনার সনাক্তকরণের কাজ সম্পন্ন হল। সেই উদ্দেশ্যেই ঈশিতার বাবা-মা ও তার ভাই করণ মল্লিককে নিয়ে কৃষ্ণনগর কোতোয়ালি থানার (Krishnanagar Kotwali Police Station) পুলিশ সনাক্তকরণের উদ্দেশ্যে রওনা দেয়।

আদালতের উদ্দেশ্যে, এরপর টি পি আই প্যারেডের সনাক্তকরণ প্রস্তুতির সমস্ত আইনি কাগজ কাজ সম্পন্ন হয়। পরেই টিআই প্যারেড নদিয়া সংশোধনাগারে শুরু হয় বলে জানা যায় পুলিশ সূত্র থেকে।

আরও পড়ুন- দুর্নীতির অভিযোগে গ্রেফতার সিপিআইএম পঞ্চায়েত প্রধান, ৫ দিনের পুলিশি হেফাজত

যদিও এ বিষয়ে মৃত ঈশিতা মল্লিকের মা ও বাবা সংবাদমাধ্যমের সামনে জানান, আজ তাদের মেয়ের খুনিকে তারা শনাক্ত করতে পেরেছেন। ম্যাজিস্ট্রেটের উপস্থিতিতে এই সনাক্তকরণের প্রক্রিয়া হয়েছে। ঈশিতার মা আরও জানান, মনে অনেক প্রশ্ন এসেছিল, তবে তার মেয়ের খুনিকে তিনি চিনতে পেরেছেন এবং সমস্তটাই পুলিশকে জানিয়েছেন।

অপরদিকে ঈশিতার বাবা জানান, পুলিশের উপর আস্থা আছে এবং বিচারকদের ওপর আস্থা রেখেছেন তিনি দোষীকে দৃষ্টান্তমূলক শাস্তির ব্যবস্থা করবে প্রশাসন। এই আশায় এখন দিন গুনছেন মৃত ঈশিতার পরিবার।

দেখুন আরও খবর-